Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 459/12/2202	Galanta, 19.3.2014
EEČ : 2-17-123-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 9.11.2012, spisová značka 2 Pv 459/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako matka maloletého XXXXX, nar. 19. 04. 1997, trvale bytom XXXXX č. XXXXX, ktorý bol v školskom roku 2011/2012 žiakom deviateho ročníka Základnej školy na XXXXX v obci XXXXX, počas školského roka 2011/2012, zanedbala povinnú školskú dochádzku svojho dieťaťa XXXXX, pričom maloletý XXXXX od 01. 03. 2012 až do 30. 06. 2012 vymeškal celkovo 295 neospravedlnených vyučovacích hodín, pričom uvedeným konaním, čo aj z nedbanlivosti, matka maloletého XXXXX, vystavila nebezpečenstvu spustnutia svoje dieťa, viesť záhaľčivý život a to závažnejším spôsobom konania. 

Uznesením prokurátora Okresnej prokuratúry Galanta zo dňa 9.11.2012, spisová značka 2 Pv 459/12/2202, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Galanta sp. zn. 2 Pv 459/12-6 zo dňa 09. novembra 2012  bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX, stíhanej za prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona s poukazom na § 138 písmeno b) Trestného zákona, ktorého sa mala dopustiť na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Tr. por. nadobudlo právoplatnosť dňa 20.11.2012. 

Podľa § 216 ods. 2 Tr. por. bola obvinenej určená skúšobná doba na 12 mesiacov, ktorá jej uplynula dňom 20.11.2013.  
 
Po uplynutí skúšobnej doby bolo zisťované, či obvinená počas plynutia skúšobnej doby splnila podmienky uvedené v ustanovení § 217 ods. 1 Tr. por.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z odpisu registra trestov obvinenej vyplýva, že okrem podmienečného zastavenia trestného stíhania tunajšou prokuratúrou, obvinená v ňom nemá žiadny záznam, z miesta trvalého pobytu, je hodnotená všeobecne. Zároveň bolo zistené, že obvinená počas plynutia skúšobnej doby nebola Okresným úradom  XXXXX, odbor všeobecnej vnútornej správy ani iným príslušným orgánom prejednávaná za priestupok.

Vzhľadom na vyššie uvedené skutočnosti obvinená splnila všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hajnalka Lelkesová
prokurátorka